आयुबले चलचित्रमा अभिनय गर्नु अगाडि मण्डला थिएटरमा ६ महिना अभिनयको कक्षा लिएका थिए । त्यहाँ सिकेका कुराले उनमा केही परिपक्वता आयो । आत्मविश्वास बढायो । बुबा सन्तोष सेन चलचित्र निर्माता भएकाले पनि उनलाई केही सहज भयो । चलचित्रमा उनी गम्भीर भूमिकामा छन् । उनी ४–५ वटा मात्र डाइलग बोल्छन् । त्यो पनि कुकुरसँग । किनकि चलचित्रमा उनी कुकुरसँग अलि क्लोज छन् । घरमा कुनै समस्या परिसकेपछि बालमनोविज्ञानमा परेको प्रभावलाई उनले अभिनयमार्फत देखाएका छन् । चलचित्रमा एक्लै बस्ने, भाडा फाल्ने र किताब च्यात्ने स्वभाव उनले देखाएका छन् । ‘छायांकनका सुरुवाताका दिन केही असजिलो महसुस भयो,’ उनले भने, ‘तर पछि सहज बन्दै गयो ।’ उलने भविष्यमा आफू सफल हिरो बन्ने बताए ।
